cyanic-selkie/wikianc huggingface dataset:
צבי רוזן (פילוסוף)
ביוגרפיה
רוזן קיבל תואר דוקטור בפילוסופיה ב-1957. הוא התמחה בפילוסופיה פוליטית וחברתית, ועסק גם בפילוסופיה של הדת ובתולדות הפילוסופיה. בין השאר לימד וכתב ספרים על קרל מרקס, ונחשב בעבר לאחד המומחים הגדולים בעולם למשנתו. כן כתב על פרידריך ניטשה, הרברט מרקוזה ואסכולת פרנקפורט (למשל תיאודור אדורנו). רוזן היה מרצה אורח קבוע באוניברסיטת גתה בפרנקפורט, ממנה יצאה אסכולת פרנקפורט, ועמיתם של הפילוסופים המובילים בעולם בתחום זה, כגון לשק קולקובסקי ויורגן הברמאס.
רוזן כתב אלפי מאמרים וספרים, בעברית ובגרמנית. ספריו תורגמו למספר שפות.
בשנת 2001 היה מועמד לפרס ישראל בתחום הפילוסופיה.
הנבואה במסורת ישראל
ביהדות, הנבואה היא אחת הדרכים שבהן יוצר האל קשר עם בני האדם. הנבואות הכתובות בתנ"ך הן בין הגורמים המרכזיים שעיצבו את דמותו של עם ישראל.
המקור בתורה
על פי ספר דברים, מוסד הנבואה בישראל הוא המשכו של מעמד הר סיני. בשל העובדה שעם ישראל לא יכלו להמשיך ולשמוע את קול ה' עצמו, ה' בישר להם שיקים עבורם נביאים אשר יביאו אליהם את דבריו:
נבואת משה
המקרא מבחין בין דרגת נבואתו של משה לבין הבאים אחריו, בכתבו אחרי מות משה "ולא קם נביא עוד בישראל כמשה אשר ידעו ה' פנים אל פנים".
במסורת חז"ל נתנו כמה הסברים להבחנה בין דרגות הנבואה. בין השאר - "כל הנביאים נסתכלו באספקלריה (מראה) שאינה מאירה; משה רבנו נסתכל באספקלריה המאירה". הרמב"ם מבאר שהכוונה שמשה קיבל נבואות ישירות מאת ה', ושאר הנביאים באמצעות מלאך, לעומתו הרמב"ן סובר שגם שאר הנביאים קיבלו נבואה מאת ה' ישירות, אך לא בבהירות כמו משה , ויש אומרים שגם הרמב"ם לא התכוון שמלאך מסר לנביאים את תוכן הנבואה, אלא שהנביאים נעזרו בכוח הדמיון כדי לפרש את הנבואות, וכוח זה נחשב למלאך המתווך בין דבר ה' לקבלתו על ידי הנביא בתודעתו, בעוד משה לא נזקק לכך, אלא הבין את הדברים בשכלו ללא צורך בדמיון.
משום כך מקובל להבחין: התורה היא ברמה של נבואה עליונה של משה רבנו, הנביאים הם ברמה של נבואה רגילה ואילו הכתובים נכתבו תחת השראה של רוח הקודש, שהיא השראה יותר נמוכה.
ספרות חז"ל
לתפיסת חז"ל לא כל אדם יכול להגיע לנבואה ולא כל תקופה מתאימה לנבואה. גם כאשר ישנו אדם שראוי לנבואה, הרי שזו לא תשרה אם הדור אינו ראוי לה. כך הם הסבירו מצב שבו היו אנשים גדולים כהלל הזקן בבית שני, שהיו ראויים לנבואה, אך היא בוששה מלשרות עליהם.
חז"ל אומרים שאין השכינה שורה אלא על חכם, גיבור, עשיר ועניו.
במכילתא כתוב שכדי להתנבא צריך הנביא להיות בארץ ישראל.
ספרות הראשונים
לשיטת הרמב"ם טהרת המידות היא המפתח לנבואה; את המילה "גיבור" בתיאור של חז"ל הוא מפרש כמתגבר על יצרו, ואת עשיר כמי ששמח בחלקו ומסתפק במועט, לפי המשנה באבות. כדי שהאדם יתנבא עליו להיות חכם בחוכמת המדע והתורה, בעל מידות וכישרון דמיוני מפותח. הרמב"ם מסביר בפרק שביעי משמונה פרקים - הקדמתו לפירושו למסכת אבות, שככלל כל המעלות השכליות (חלקי הנפש הקשורים בשכל, אותם מנה בפרקים הקודמים) נדרשות כדי שאדם יתנבא, אמנם ניתן להסתפק רק בחלק ממעלות המידות, אלא שככל שתיקון המידות מושלם יותר הנביא יגיע לרמת נבואה גבוהה יותר.
על האדם להתכונן לנבואה, לא ייתכן שאדם לא יתכונן ויתנבא, אולם האדם הראוי בכישורים הנדרשים אם יתכונן סביר שיתנבא - אם לא יתנבא זהו נס, כלומר הנבואה היא תופעה טבעית ולא ניסית. דרגות שונות יש בנבואה כשם שיש דרגות בחוכמה. איכות הדרגה קובעת את איכות הנבואה, ולכן נביא בדרגה גבוהה יותר יבין יותר טוב ונכון יותר את התגלות ה' אליו.
ריה"ל, בספר הכוזרי, הוסיף הגבלה נוספת על הנבואה וקבע ש"כל מי שנתנבא לא התנבא אלא בארץ ישראל או בעבורה". לתפיסתו יש קשר הדוק בין הנבואה למעמד הלאומי של ישראל. את המצב של העדר הנבואה הוא מסביר במצב של גלות ישראל. דבריו מסתמכים על אמרת חז"ל הקובעת, כי מאז שחרב בית המקדש ניטלה נבואה מחכמים ונמסרה לשוטים.
ספרות האחרונים
לפי הגותו של הראי"ה קוק, כדי שתתחדש הנבואה יש צורך לפתח את הדמיון, ולכן לתפיסתו במאה ה-20 התפתחה תרבות אנושית שמבוססת הרבה על דמיון האדם, כהכנה לחידוש הנבואה. הרב דוד כהן ('הרב הנזיר') פיתח שיטה זו בספרו קול הנבואה, בו הוא מסביר מהו "ההגיון העברי הַשִּׁמְעִי" - דרך חשיבה עברית התלוי בשמיעה - כדרך לחידוש הנבואה.
אימות נבואה
בתנ"ך מסופר על נביאים שביצעו מעשי ניסים, לפעמים כדי לבסס את מעמדם כנביא, אולם לפי רמב"ם ביצוע ניסים אינו המבחן לנביא אמת, אלא היותו של האדם ראוי לנבואה בחכמתו ובמעשיו, בכך שאינו מוסיף או גורע ממצוות התורה, ובכך שנבואותיו מתגשמות במלואן עד הפרט האחרון:
בעקבות קביעת הגמרא כי "בכל דבור ודבור שיצא מפי הקב"ה לטובה, אפילו על תנאי, לא חזר בו", כתב רמב"ם שניתן לזהות נביא שקר רק כאשר הוא ניבא על דבר טוב ונבואתו לא התגשמה:
היהדות מחייבת לקבל את דברי ה' בפי הנביא הן בענייני רשות והן כשהנביא מצווה לבטל איסור בהוראת שעה, כפי שאליהו הורה להקריב קורבן מחוץ לבית המקדש כדי להכחיש את דברי נביאי הבעל. עם זאת, את איסור עבודה זרה לא ייתכן שנביא יתיר אפילו בהוראת שעה. כמו כן, לא ייתכן שנביא יעקור מצווה מהתורה או אפילו ישנה הלכה כלשהי באופן קבוע. נביא שניבא על דבר מאלו, בידוע ששקר דבריו.
הפסקת הנבואה
לפי המסורת היהודית פסקה נבואה מעם ישראל בראשית ימי בית המקדש השני, עם פטירת אחרוני הנביאים חגי, זכריה ומלאכי, ועתידה לחזור בעתיד. במקביל להפסקת הנבואה נחתם התנ"ך והחלה תקופת התורה שבעל פה.
יוסף בן מתתיהו כתב בחיבורו "נגד אפיון" (שלהי המאה ה-1) כי הנבואה בישראל פסקה בימי המלך הפרסי ארתחששתא הראשון (465–424 לפנה"ס): "וממות משה עד ימי ארתחששתּא, מלך פרס, המולך אחרי אחשורוש, כתבו הנביאים הבאים אחרי משה את מעשי זמנם... ומימי ארתחששתא עד זמננו זה, נכתבו כל מיני ספרים, אך לא זכו להאמן עלינו כספרים הקודמים להם, כי לא קמו עוד יורשים כשרים לנביאים". הן לפי יוסף בן מתתיהו והן לפי מדרש סדר עולם רבא (שני מקורות שאינם תלויים זה בזה), המודעות להסתלקות רוח הקודש מישראל נחשבה כגורם העיקרי לדחיית קדושתם של הספרים שנתחברו לאחר התקופה הפרסית.
אבנגורו
אבנגורו (בצרפתית: Abengourou) היא עיר המשמשת כבירת מחוז קומואה במזרח חוף השנהב.
הנבואה במסורת ישראל
הפסקת הנבואה
לדברי הרמב"ם 'כלי הנבואה' שֻתַּק עקב העצלות והעצבות הכרוכה בשעבוד "לבורים העבריינים המצרפים הֶעְדֵּר שׂכל אמיתי עם שלמות התאוות הבהמיות". הרמב"ם מסתמך על הכתוב במגילת איכה: "מלכה ושֹריה בגוים אין תורה גם נביאיה לא מצאו חזון מה'", ומבאר שבימות המשיח ממילא תחזור הנבואה.
אבנגורו
גאוגרפיה
העיר שוכנת בגובה של כ־200 מטרים מעל פני הים במזרח חוף השנהב. היא ממוקמת כ־26 קילומטרים מערבית לגבול עם גאנה, כ־155 קילומטרים מצפון־מזרח לאביג'אן, העיר הגדולה במדינה, וכ־190 קילומטרים מזרחית ליאמוסוקרו, בירת המדינה.
הנבואה במסורת ישראל
זיהוי הנביאים בחז"ל והמפרשים
חז"ל אומרים ב: . אולם, הם מבארים כי למעשה היו הרבה יותר נביאים – "כפליים כיוצאי מצרים", וכי המניין מיוחד לנביאים שנבואתם נכתבה בתנ"ך, על פי הכלל "נבואה שנצרכה לדורות – נכתבה, ושלא נצרכה לדורות – לא נכתבה". חז"ל לא פירטו מי הם ארבעים ושמונה הנביאים שהתנבאו לישראל, אך את שבע הנביאות שהתנבאו לישראל חז"ל מונים מיד בהמשך הגמרא:.
אבנגורו
דמוגרפיה
בעיר עצמה מתגוררים כ־100,000 תושבים (נכון לשנת 2014) ובמטרופולין כולה מתגוררים מעל 164,000 תושבים נכון לשנת 2021). רוב התושבים הם בני הקבוצה התאנית אקאן.
הנבואה במסורת ישראל
זיהוי הנביאים בחז"ל והמפרשים
במפרשים, מהגאונים והראשונים עד האחרונים, ישנן דעות שונות למי כיוונו חז"ל בזיהוי המדובר של הנביאים. הפרשנים העיקריים שמנו את שמות הנביאים הם בעל "הלכות גדולות" (המאה ה-9) מבין הגאונים; מבין הראשונים רבנו חננאל (תחילת המאה ה-11), רש"י (סוף המאה ה-11) ורבי יהונתן מלוניל (סוף המאה ה-12); ומבין האחרונים רמ"ע מפאנו (תחילת המאה ה-17) והגאון מווילנה (סוף המאה ה-18).
אבנגורו
תחבורה
בדרום־מזרח העיר קיים מנחת מטוסים קטן. העיר נמצאת לצידם של שני כבישים עיקריים: האחד מחבר בין אביג'אן בדרום לבין בונדוקו ומעברי הגבול לגאנה ולבורקינה פאסו בצפון; השני מחבר את אבנגורו גם כן עם אביג'אן, אך מכיוון מזרח (מכיוון העיר גראן־בסאם).
הנבואה במסורת ישראל
זיהוי הנביאים בחז"ל והמפרשים
חז"ל הכירו בשבעה נביאים שנתנבאו בני אומות העולם אחרי האבות, לפני מתן תורה:.
אבנגורו
כלכלה
בעיר קיים בתי מלון ואכסניות רבים. כמו כן מגודלים באזור פולי קפה וקקאו.
הנבואה במסורת ישראל
זיהוי הנביאים בחז"ל והמפרשים
בהלכות גדולות הלכות הספד נמנים בנפרד הנביאים מבריאת העולם עד תקופת האבות:. בעל הלכות גדולות ממשיך ומונה שם את שבעת נביאי אומות העולם אחרי האבות כפי שמובא בגמרא, והוא ממשיך:.
אבנגורו
ספורט
בעיר קיימת קבוצת כדורגל המשחקת בליגת העל של חוף השנהב.
הנבואה במסורת ישראל
זיהוי הנביאים בחז"ל והמפרשים
כמו כן בגמרא מובא:.
נביאי שקר
בספר דברים מוגדר לראשונה עניינם של נביאי שקר. על פי הכתוב, ישנן שתי הגדרות להבחנה בנביא שקר: נביא המדבר בשם עבודה זרה, או נביא המתיימר לדבר בשם ה' אף על פי שלא נצטווה לכך. על פי הרמב"ם, נביא מוגדר כנביא שקר אם הוא מכחיש את נבואת משה, מוסיף או גורע ממצוות התורה, או שנבואתו לא התקיימה.
במגילת העצמאות של מדינת ישראל
הנבואות נזכרות גם במגילת העצמאות, במילים "מדינת ישראל... תהא מושתתה על יסודות החירות, הצדק והשלום לאור חזונם של נביאי ישראל".
דסורניס
דסורניס (שם מדעי: Dasornis) הוא סוג נכחד של עוף ימי קדום ממשפחת הפלאגאורניתיים שחי בתקופת האאוקן לפני 51-50 מיליון שנה ואולי נמצא גם יותר מאוחר, לפני 45 מיליון שנה. המאובנים שלו התגלו בדרום אנגליה ב-1854 והוא נחשב במקור למין של אנפה גדולה או של מואה, מה שנתן לו את שם המדעי של המין היחיד - Dasornis emuinus, והוא נחשב למין המואה היחידי שחי מחוץ לניו זילנד. מאוחר יותר התברר שהעוף הקדום היה עוף ימי דמוי-אלבטרוס אך גודלו העצום הפתיע את החוקרים.
מאפיינים
לדסורניס הייתה מוטת כנפיים ארוכה של 5-6 מטרים, גדולה משל אלבטרוס נודד ששימשה אותו לדאייה מעל האוקיינוס הפתוח, כנראה צפון האוקיינוס האטלנטי אך אולי גם האוקיינוס השקט ואוקיינוסים נוספים. מאובנים שלו התגלו אף באי סיימור שבאנטארקטיקה. הזרועות היו בעלי מפרקים מוטים יותר ממרבית העופות שהזכירו זרועות של פטרוזאורים. עם זאת הממצאים שלו היו רכים ופריכים. בניגוד לכל עוף מודרני הוא היה בעל שיניים לאורך שולי המקור ששימשו לתפיסת דיונונים.
הדסורניס היה אחד הקדומים מבני משפחתו והיה מאבות הפלאגורניס והאוסטאודונטורניס שהיו מבעלי מוטת הכנפיים הארוכה ביותר בעולם העופות, שניים רק לארגנטאביס.
פיניאטה
פיניאטה (בספרדית: Piñata) היא מכל צבעוני מעוצב המלא בממתקים וצעצועים. בעת חגיגות היא נתלית בחבל מעץ או מהתקרה, כשילדים מנסים לחבוט בה במקלות כשעיניהם מכוסות, כדי להשיג את הממתקים והצעצועים שבפנים.
מוצא המשחק מספרד ומקסיקו, אך ישנם אנשים הטוענים שמוצא המשחק הוא מסין.
הפיניאטה משמשת כבר מאות שנים לחגוג אירועים כימי הולדת ואת חג המולד, בעיקר באמריקה הלטינית, ומשחק זה השתרש בקרב החברה האמריקאית (במיוחד בקרב המהגרים המקסיקנים).
פיניאטות עשויות מחומרים שבירים כגון קש, עיסת נייר או חרס; באופן מסורתי הן עשויות בצורת אדם או חיה (לרוב חמור), אך בשנים האחרונות ניתן לראות פיניאטות מעוצבות ככלי רכב או דמויות מצוירות.
במקסיקו, הפיניאטה מעוצבת באופן מסורתי ככוכב בעל שבעה קצוות, ומייצגת את השטן ואת שבעת החטאים.
צ'י משיה
צִ'י (בסינית מסורתית: 啓, בסינית מפושטת: 启, בפין-יין: qi; בערך 2146 לפנה"ס – 2117 לפנה"ס) היה מלך סיני, בנו של יו' הגדול והשליט השני של שושלת שיה. ישנם דיווחים שונים על אורך שלטונו, בין אם 10 שנים, 16 שנים או 29 שנים.
משפחה
לאחר שיו' נישא לנוּ גְ'יָאו, הוא נשאר בביתו למשךשלושה ימים בלבד לפני שיצא שוב לעצור את השיטפונות. בזמן שעצר את השיטפונות, ילדה אשתו של יו' את בנם, אשר יו' נתן לו את השם צִ'י. לאחר תשע שנים סיים יו' את הטיפול בשיטפונות. כשלבסוף הגיע לביתו, שמח צִ'י מאוד, ורץ לזרועות אביו.
שלטונו
יו' נפטר לאחר שלטון שנמשך 45 שנים. מהלך עלייתו של צִ'י לשלטון אינו ברור.
על פי ההיסטוריון סְה-מָה צְ'ייֵן, יו' לא רצה שבנו יהפוך למלך, ורצה להעביר את השלטון לגָאו יָאו, שר המשפטים שלו. אולם גָאו יָאו נפטר עוד בחייו של יו', ולפיכך סימן יו' כיורש את יִי (הידוע גם בתור בָּוֹיִי), אשר ליווה אותו ב-13 השנים של הטיפול בשיטפונות, והיה השר לאחזקת בעלי חיים. אולם עקב השפעתו החזקה של יו', מנהיגי מדינות שיה הלכו בעקבות צִ'י ולא שעו אחר יִי, ולפיכך נאלץ יִי להעביר את השלטון אל צִ'י בתום שלוש שנות האבל על יו'.
צִ'י עלה לשלטון בשנה גְווֵיְהָאי, וחגג את עלייתו לשלטון עם כל נתיניו בג'וּ'נְטָאי. על פי חלק מהמקורות הוא מת בגיל 91, 16 שנים לאחר שעלה לשלטון. מקורות אחרים טוענים ל-10 או 29 שנות שלטון וגיל מוות 98 או 78.
לאחר שלטונו של צִ'י, עלה לשלטון בנו של צִ'י, טָאי קָאנְג.
אירועים במהלך שלטונו
רשומות הבמבוק מתעדות את האירועים הבאים במהלך שלטונו של צ'י:
אינפיניטי QX55
אינפיניטי QX55 (באנגלית: Infiniti QX55) היא מכונית קומפקטית במרכב קורסאובר קופה, שמיוצרת על ידי אינפיניטי משנת 2021. היא הוצגה בנובמבר 2020 והגיעה לישראל ב-13 ביולי 2022. היא המתחרה של אאודי Q5 ספורטבק, ב.מ.וו X4, מרצדס-בנץ GLC-קלאס קופה.
עיצוב
העיצוב החיצוני של ה-QX55 דומה ממש ל-QX50 אך נותן מראה ספורטיבי יותר עם גריל כרום עצום בחזית, חישוקי הגלגלים בקוטר 20 אינץ', עיצוב ספורטיבי יותר לפגושים מלפנים ומאחור, עיצוב חדש ומודרני יותר לפנסים מאחור עם חתימת תאורה ייחודית המורכבת מ-45 נורות LED, גג המשתפל לאחור בחדות יחסית המעניק לדגם את מראה הקופה. בפנים אין כמעט שום שינוי מה-QX50 והפנים כולל שני מסכי מגע מרכזיים בקוטר 7 ו-8 אינצ'ים.
מפרט טכני
ה-QX55 כוללת מנוע בנזין בנפח 2.0 ליטר טורבו המספק כ-271 כ"ס ב-5,600 סל"ד ומומנט מרבי של 38.7 קג"מ בין 1,600 ל-4,800 סל"ד. תיבת הילוכים רציפה. נתון התאוצה מ-0 ל-100 קמ"ש עומד על 7.1 שניות ומהירות מרבית של 225 קמ"ש. צריכת הדלק המשולבת עומדת על 9.4 ליטר לכל 100 ק"מ. למנוע יחס דחיסה משתנה בין 8:1 כאשר הטורבו בגדישה מלאה ועד ל-14:1 לטובת נסיעה חסכונית יותר.
The Pains of Growing
The Pains of Growing (בעברית: כאבי הגדילה) הוא אלבום האולפן השני של הזמרת-יוצרת הקנדית אליסיה קארה. האלבום יצא לאור ב-30 בנובמבר 2018 על ידי חברת התקליטים דאף ג'אם. מתוך האלבום יצאו שלושה סינגלים.
האלבום הגיע למקום ה-71 במצעד הבילבורד 200.
ולדימיר קפן
ולדימיר פטר קֶפֶּן (בגרמנית: Wladimir Peter Köppen; 25 בספטמבר 1846 – 22 ביוני 1940) היה מטאורולוג, קלימטולוג ובוטנאי גרמני. פיתח את שיטת קפן לסיווג אקלימים, שבה משתמשים (עם שינויים ותוספות) גם בימינו.
חייו
קפן נולד בסנקט פטרבורג, בירת האימפריה הרוסית,  במשפחה גרמנית שהתיישבה ברוסיה במאה ה-18 להזמנת הקיסרית יקטרינה השנייה. הוא למד בבית הספר בחצי האי קרים. כבר בהיותו בבית הספר נמשך קפן להתבוננות ביחסי הגומלין בטבע שבין האקלים לסוג הצמחייה שגדלה בו. מאוחר יותר למד קפן באוניברסיטאות של היידלברג ולייפציג בגרמניה אותן סיים ב-1870. עבודת הגמר שלו דנה בהשפעת הטמפרטורה על קצב הגידול של הצמחים.
בין 1872 ל-1873 הועסק קפן בשירות המטאורולוגי הרוסי. אחר כך שב לגרמניה כדי לנהל את חטיבת המטאורולוגיה הימית שהוקמה כחלק ממצפה הכוכבים של חיל הים הגרמני (Deutsche Seewarte) שבסיסה בהמבורג. בחטיבה היה קפן אחראי על שירות תחזית מזג האוויר בחלק הצפון מערבי של גרמניה והאזורים הימיים הסמוכים. אחרי ארבע שנות שירות יכול היה קפן לעבור לתחום העניין העיקרי שלו – מחקר, והוא עזב את השירות המטאורולוגי.
מלבד תיאור סוגי האקלים השונים, הוא התוודע לפאלוקלימטולוגיה. ב-1924 הוא וחתנו אלפרד וגנר (Alfred Wegener) פרסמו מאמר בשם "האקלימים של העבר הגאולוגי" (Die Klimate der Geologischen Vorzeit) ובו סיפקו תמיכה מכרעת לתיאורית מילנקוביץ (Milutin Milanković) בנושא תקופות הקרח.
בסוף ימיו, שיתף קפן פעולה עם הקלימטולוג הגרמני רודולף גייגר (Rudolf Geiger) בכתיבת הספר בן חמשת הכרכים "המדריך לקלימטולוגיה" (Handbuch der Klimatologie). עבודה זו לא הושלמה מעולם, אך כמה חלקים, ששלושה מהם נכתבו בידי קפן, הודפסו. אחרי מותו של קפן ב-1940 בגראץ, אוסטריה, המשיך גייגר לעבוד על שינויים בשיטת סיווג האקלימים.
תנועת אוקיופיי
תנועת אוקיופיי (באנגלית: Occupy movement) היא תנועת מחאה בינלאומית אשר מתמקדת בעיקר באי השוויון הכלכלי ואי השוויון החברתי בעולם.
המחאה הראשונה שארגנה התנועה אשר קיבלה כיסוי תקשורתי נרחב הייתה המחאה שנערכה ברחוב וול סטריט שבניו יורק (שזכתה לכינוי "Occupy Wall Street") שהחלה ב-17 בספטמבר 2011. עד 9 באוקטובר 2011, התנועה יזמה הפגנות המוניות בכ-95 ערים ברחבי 82 מדינות שונות ברחבי העולם, בהם מעל ל-600 הפגנות המוניות בארצות הברית בלבד.
התנועה הוקמה כיוזמה של קבוצת הפעילים הקנדית Adbusters בהשראה חלקית של האביב הערבי ובמיוחד בהשראת ההפגנות בכיכר א-תחריר שהובילו להפיכה במצרים ובהשראת הפגנות המחאה בספרד בשנת 2011.
התנועה משתמשת בעיקר בסיסמאות "We are the 99%" (הכוונה לריכוז העצום של העושר בקרב 1% מבעלי ההכנסות) ו-"Occupy Together".
הפינוי הכפוי הראשון של פעילי התנועה התרחש ב-9 בנובמבר כאשר כוחות המשטרה באונטריו שבקנדה פינו את פעילי התנועה שהפגינו בפארק ויקטוריה שבעיר. בהמשך התרחשו מספר תקריות אלימות נוספות בעת פינויים בכוח שבוצעו על ידי כוחות משטרה במספר מיקומים בעולם, בהם העימותים עם פעילי התנועה בניו יורק, אוקלנד וציריך. פעילי התנועה התארגנו מיד מחדש והבטיחו להמשיך את הפגנות המחאה, פעמים רבות באותם האתרים מהם פונו על ידי כוחות המשטרה.
מרג'ורי פולטון
מרג'ורי פולטון (באנגלית: Marjorie Fulton 28 בדצמבר 1909 – 3 בנובמבר 1962) הייתה כנרת קונצרטים אמריקאית ומורה ידועת שם למוזיקה.
ילדות ונעורים
פולטון נולדה באוקלהומה סיטי, שם החלה ללמוד נגינה בפסנתר בגיל תשע, בשנת 1918. היא למדה במכון קרטיס למוזיקה וקיבלה מלגות לימודים לבית הספר ג'וליארד, שם סיימה את לימודיה בהצטיינות ב-1935. בתקופת לימודיה בקרטיס, פגשה פולטון את מאק הארל, שלמד נגינה בכינור באוניברסיטת אוקלהומה סיטי והמשיך בלימודי כינור בקרטיס. הם נישאו ב-1935 בניו יורק בשנה שבה קיבלה את הדיפלומה שלה מג'וליארד. מאק הארל עשה חייל כזמר בריטון קונצרטי ואופראי, בעיקר עם המטרופוליטן אופרה, ופולטון המשיכה להופיע וללמד. אחד משלושת ילדיהם, לין הארל, שנולד ב-1944, הוא צ'לן קונצרטים בעל שם עולמי.
חברותא
לימוד בחַבְרוּתָא הוא שיטת לימוד הנפוצה היום בתרבות הישיבתית- יהודית שבה זוג-לומדים קורא יחד את הטקסט ודן בו. שיטת לימוד זו מקובלת בלימוד תורה, ובמיוחד בלימוד תלמוד.
כמו כן, חברותא היא כינויו של כל אחד מזוג הלומדים; בן הזוג האחד הוא חברותא של בן זוגו.
הלימוד בחברותא מתבסס על אינטראקציות רצופות בין שני הלומדים, ובכך יחודה לעומת לימוד עצמי או לימוד פרונטאלי בכתה. לדעתם של מצדדי השיטה יש בה כדי להעצים את הלימוד, ולהגיע למה שמכונה בז'רגון הישיבתי "עמל תורה" כלומר מאמץ אינטלקטואלי בלימוד. הם גם סבורים שיש לה ערך לימודי וקוגניטיבי מאחר שיש משא ומתן בין שני לומדים. מושג ה"חברותא" הפך לאחד מההיבטים המרכזיים באתוס הישיבתי, למרות שלא היה קיים בישיבות ליטא הוותיקות (וולוז'ין טלז), שם לא למדו ב"חברותא" אלא ביחידות, תוך כדי השתתפות התלמידים ב"דיבור בלימוד" בקבוצות גדולות יותר בבית המדרש.
מקור השם
המילה חברותא מגיעה מן הארמית ופירושה "חברות".
דברי חכמים בשבח השיטה
יש הטוענים כי בדברי חז"ל מופיעה צורת הלימוד בחברותא לשבח, בעוד שלימוד יחידני מגונה. שני הצדדים מופיעים בתלמוד הבבלי במסכת תענית: . עם זאת, קשה לומר שהכוונה דווקא ללימוד בצמדים כשיטה קבועה.
לשון דומה מצויה בילקוט שמעוני:. יש מפרשים כך גם את מה שנאמר בפרקי אבות:, כלומר לקנות חברותא ללמוד עמו.
בחירת חברותא
בדרך כלל אדם בוחר חברותא המתאים לו מבחינת קצב הלימוד, שיטת הלמידה וכן במאפיינים חיצוניים - גיל, שיוך דתי וכו'. בחירת החברותא אינה הדדית בצורה מלאה, מאחר שיש תלמידים הנחשבים מבוקשים יותר כ"חברותא". ישנם מוסדות בהם בחירת החברותא נעשית על ידי איש סגל (ר"מ או "משגיח"). הדבר נפוץ בישיבות לצעירים בגיל תיכון, בהן המורים מעוניינים לאפשר קצב שונה של לימוד בתוך הכיתה, או לצרף תלמיד מתקדם לתלמיד מתקשה. גם בישיבות גבוהות מצרפים תלמיד מתחיל לתלמיד ותיק, המכונה "אילן" על מנת לתמוך בתהליך הסוציאליזציה לערכי הישיבה ולשיטות הלימוד בה.
חברותא בעידן האינטרנט
האינטרנט הביא עמו שיטות חדשות ליצירת חברותא. עם תחילת העשור השני למאה ה-21, החלו לקום אתרי אינטרנט בהם ניתן למצוא חברותא ללימוד דרך האינטרנט, וכך למעשה נפתחה האפשרות ללמוד עם חברותא מכל מקום בעולם (באמצעות סקייפ, גוגל צ'ט, ופלטפורמות דומות אחרות). ישנן מספר אתרים המציעים לימוד בחברותא: פרויקט זוג, חברותא, וקרוב אלי.
אנדרו קנינגהם
תחת פיקודו, ניצח הצי הבריטי בים התיכון במספר קרבות ימיים, כגון קרב טאראנטו וקרב כף מטפן נגד הצי האיטלקי. תחת פיקודו של גנרל דווייט אייזנהאואר פיקד על הצי שפלש לחופי צפון אפריקה במבצע לפיד.
הציטוט המפורסם שלו: "לוקח שלוש שנים לבנות ספינה, אבל שלוש מאות שנים לבנות מסורת. אסור לנו לאכזב את הצבא", נאמר לפני פינוי האי כרתים ב-1941, כאשר יחידות הצי הבריטי יצאו לחלץ את אלפי החיילים הבריטים מכרתים כדי שלא יפלו בשבי, וזאת למרות שהצי ספג קודם לכן אבדות כבדות בהתקפות מהאוויר במהלך הקרב על כרתים, והיה צפוי לאבד ספינות נוספות במהלך החילוץ.
מדלן מלונגה
קריירה
המדליה הראשונה בה זכתה מלונגה בתחרות בינלאומית לבוגרים הייתה מדליית כסף בגראנד סלאם פריז בפברואר 2014. באותה השנה היא גם זכתה במדליית הזהב הראשונה שלה בסבב העולמי כאשר זכתה בגראנד סלאם באקו לאחר ניצחון על אסונטה גלאונה האיטלקייה בגמר.
באליפות אירופה 2018 אשר נערכה בתל אביב, זכתה מלונגה במדליית הזהב לאחר ניצחון בגמר על בת-ארצה הצרפתייה אודרי צ'ומאו. באליפות אירופה שנה לאחר מכן אשר נערכה במינסק, היא זכתה במדליית הארד.
באליפות העולם 2019 אשר נערכה בטוקיו, זכתה מלונגה במדליית זהב לאחר שניצחה את כל חמשת קרבותיה באיפון; בחצי הגמר היא ניצחה את מאירה אגיאר הברזילאית לאחר תרגיל סומי-אוטושי ובגמר היא ניצחה את שורי המאדה היפנית בעזרת תרגיל בשם אוסוטו-גאשי. באותה השנה היא גם זכתה בגראנד סלאם פריז.
באולימפיאדת טוקיו 2020, זכתה מלונגה במדליית הכסף. היא החלה את דרכה בסיבוב השני, שם ניצחה באיפון את ברנדט גרף מאוסטריה לאחר דקה ו-4 שניות. ברבע הגמר היא ניצחה באיפון את קליימה אנטומארצ'י מקובה בתוך זמן ניקוד זהב ובחצי הגמר ניצחה שוב באיפון את יון היון-ג'י מדרום-קוריאה לאחר 2:22 דקות. בגמר מלונגה התמודדה מול שורי המאדה היפנית והפסידה באיפון לאחר דקה ו-8 שניות. בנוסף למדליה בתחרות האישית, מלונגה התחרתה גם בתחרות הקבוצתית, בה זכתה במדליית זהב עם נבחרת צרפת לאחר שניצחו בגמר את יפן.
באליפות אירופה בג'ודו 2022 אשר נערכה בסופיה, זכתה במדליית הארד.
FIRST Lego League
תוכנית FIRST LEGO League Challenge (לשעבר FIRST LEGO League) היא תחרות בין-לאומית של עמותת FIRST, בה משתתפים ילדים בכיתות ד' עד ט' המתמודדים עם אתגר חדש מדי שנה הקשור למציאות היום-יומית. האתגר עמו מתמודדים התלמידים כולל בנייה ותכנות רובוט אוטונומי המבצע משימות על גבי לוח משימה ייחודי, חקר ולימוד אודות נושא האתגר תוך חשיבה יצירתית והצגת פתרון חדשני כל זאת תוך פיתוח כישורים חברתיים כגון עבודת צוות, מנהיגות, שיתוף פעולה ומעורבות בקהילה.
תנאי השתתפות
בתחרות משתתפים תלמידים ותלמידות בכיתות ד׳ עד ט׳. בממוצע בתחרות משתתפות כ-20,000 קבוצות בכל העולם. במהלך העונה, כל קבוצה נדרשת לבנות ולתכנת רובוט באמצעות ערכת SPIKE Prime, EV3 או NXT של חברת לגו, ובמקביל לפתח פרויקט חדשנות שמציע פתרון יצירתי וחדשני לבעיות מהעולם האמיתי.
בתחרות עצמה, הקבוצות נשפטות לפי ארבעה קריטריונים: ביצועי הרובוט, עיצוב ותכנון הרובוט, פרויקט החדשנות ועבודה על-פי ערכי ה־FIRST LEGO League. בכל תחרות מוקדמות מעפילות מספר קבוצות לתחרויות הארציות, ומשם מפעילות לתחרויות ה-FIRST Championship, תחרויות הגמר העולמיות.
תקופת הבנייה והתכנון נמשכת כ-4 חודשים, מאירוע ההזנקה (ספטמבר) ועד התחרויות האזוריות (ינואר - פברואר).
הקמת קבוצה
התנאים הדרושים להקמת קבוצת FIRST LEGO League Challenge:
המסגרות שמאפשרות הקמת קבוצה:
פרויקט חדשנות
על הקבוצה לחפש בעיה הקשורה לאתגר השנה, ולמצוא לה פתרון חדשני ופורץ דרך.
משחק הרובוט
על הקבוצה לבנות רובוט שיבצע כמה שיותר משימות על שולחן המשימות בזמן מוגדר של 2:30 דקות. לכל משימה ניקוד שונה, השולחן והמשימות קבועות בכל העולם.
נושא שנתי
מדי שנה מוגדר נושא שנתי שבו עוסק האתגר עמו מתמודדים התלמידים המשתתפים בפעילות. אלו הם שמות האתגרים לאורך השנים:
שיפוט
מלבד מביצועי הרובוט בתחרות, הקבוצות נשפטות גם על פרויקט החדשנות, על ערכי היסוד ועל הרובוט עצמו.
בכל אחד משלושת התחומים של חדרי השיפוט מוענק פרס אחד. לפי גודל התחרות יקבע אם יוענק רק פרס למקום הראשון בכל תחום או שיינתנו פרסים גם למקום שני ובתחרויות גדולות מאוד גם למקום שלישי.
חדרי שיפוט - חדרי השיפוט הם חדרים שבהם הקבוצות מציגות את התהליך שעברו במהלך העונה.
בחדרי השיפוט השופטים שומעים את דבריהם של חברי הקבוצה ולאחר דיון הם ממלאים מחוון שלפיהו יש זכאות לפרסים.
לא ניתן להכניס לחדרי השיפוט יותר מעשרה תלמידים ואין להחליף בין התלמידים בחדרי השיפוט.
פרסים
בתום התחרות מתקיים טקס שבו מכריזים על הקבוצות שזוכות בפרסים. מספר המקומות בכל פרס תלוי בגודל התחרות.
חלק מהפרסים הם פרסי חובה והם מוענקים בכל תחרות לקבוצות שנמצאו ראויות ביותר לאותם פרסים וחלק מהפרסים הם פרסי רשות ומארגני התחרות וצוות השופטים יכולים לבחור להעניק את הפרסים האלה.
פרס האליפות
פרס האליפות מוענק לקבוצה אשר לדעת השופטים מגלמת בצורה המיטבית את חוויית FIRST LEGO League Challenge על ידי אימוץ מלא של ערכי הליבה תוך הצטיינות וגילוי חדשנות הן בתחום פרויקט החדשנות והן בתחום הרובוט. הקבוצות שזוכות בפרסי האליפות מעפילות באופן אוטומטי לשלב הבא.
פרס ערכי הליבה
פרס ערכי הליבה מוענק לקבוצה שמיישמת בצורה הטובה ביותר את ערכי הליבה של התכנית תוך שהיא מגלה התלהבות ורוח צוות יוצאים מן הכלל.
פרס פרויקט החדשנות
פרס זה ניתן לקבוצה שמשתמשת במקורות מידע מגוונים כדי להגיע להבנה מעמיקה של הנושא והבעיה ומפתחת פתרון יצירתי וחדשני. הקבוצה הזוכה משתפת באופן נרחב את הפתרון שלה עם קהלים רלוונטיים, מקבלת משוב ופועלת לשיפור הפתרון בעקבות המשוב.
פרס תכנון הרובוט
פרס תכנון הרובוט מוענק לקבוצה שמשתמשת בעקרונות תכנות וברעיונות הנדסיים יוצאים מן הכלל, על מנת לפתח רובוט חסון, עמיד ויעיל מבחינה מכנית ובעל יכולת גבוהה לבצע את משימות האתגר.
פרס ביצועי הרובוט
פרס ביצועי הרובוט - נקבע על פי הניקוד הגבוה בזירת הרובוט ואינו תלוי בתוצאות חדרי השיפוט. לכל קבוצה ניתנת האפשרות להתחרות בשלושה מקצים בני 2.5 דקות. הניקוד הגבוה ביותר שהשיגה הקבוצה קובע.
פרס המנטור
פרס מיוחד שמוענק לא לקבוצה אלא למנטור שמנהיגותו והובלתו ניכרים באופן בולט ומדגימים היטב את ערכי הליבה של FIRST. קבוצות אשר מרגישות שאחד המנטורים שלהן ראוי לפרס מגישות טופס מועמדות בו הן מפרטות מדוע הן חושבות שהמנטור ראוי לפרס. הזוכים נבחרים מתוך המועמדים שהוצגו על ידי הקבוצות.
פרס מצוינות הנדסית
פרס זה ניתן לקבוצה אשר תכננה רובוט יעיל, פתחה פתרון תכליתי לאתגר של פרויקט החדשנות ואשר ערכי הליבה ניכרים בכל מה שהם עושים.
פרס הכוכב העולה
פרס זה ניתן לקבוצה שהשופטים מצפים ממנה להגיע להישגים גדולים בעתיד.
פרס המניעים
פרס זה ניתן לקבוצה אשר מפנימה את התרבות של LEGO FIRST League על ידי גיבוש הקבוצה, רוח הצוות והדגמת התלהבות.
ראשית החיים (סדרת טלוויזיה)
ראשית החיים (באנגלית: David Attenborough's First Life בבריטניה או First Life with David Attenborough בארצות הברית), היא סדרת טבע תיעודית שהופקה על ידי ה-BBC ושודרה בבריטניה ברשת BBC Two ובארצות הברית בערוץ דיסקברי בין 5 בנובמבר ל-12 בנובמבר 2010. הסדרה בעלת שני פרקים בני שעה והיא עוסקת בראשית החיים, כפי שהם ידועים מממצאים פלאונטולוגיים של מאובנים, המוצגים בסדרה. קריין הסדרה הוא השדרן הוותיק דייוויד אטנבורו.
הסדרה מציגה את ראשית החיים במשך הפיצוץ הקמבריוני שלפני 540 מיליון שנה והיא מציגה מאובנים קדומים מאוד מאנגליה, קנדה, מרוקו ואוסטרליה, אליהם נוסע אטנבורו כדי להציג את החיים. אפקטים חזותיים ואנימציה ממוחשבת משמשים לשחזור והנפשה של צורות החיים שנכחדו. לכבוד יציאת הסדרה יצא סרט נוסף - Attenborough's Journey המציג את המסע של אטנבורו להפקת הסדרה.
אחרי יציאת הסדרה נוצרה סדרת ההמשך, עליית בעלי החיים שיצאה ב-2013.
הפארק הלאומי נואל קמפף מרקאדו
נואל קמפף מרקאדו (בספרדית: Noel Kempff Mercado) הוא פארק לאומי במחוז סנטה קרוס בצפון-מזרח בוליביה, בסמוך לגבולה של המדינה עם ברזיל. הפארק משתרע על פני 15,234 קמ"ר, באזור בעל אקלים טרופי, בגובה שנע בין 200 ל-1,000 מ' מעל פני הים. רוב גבולותיו של הפארק תחומים בנהרות: אִיטֶנֶס, וֶרְדֶה, טָארְווֹ ופָּרָגוּאָה. בפארק מספר מערכות אקולוגיות, ביניהן יער גשם אמזוני, סוואנה וסראדו. בהשוואה לפארקים גדולים אחרים ביבשת, נואל קמפף מרקאדו נחשב לאחד הגדולים, המגוונים והשמורים. הוא אמנם מגוון פחות מהפארק הלאומי מנו שבפרו, אך בניגוד לו, הוא מכיל אזורי סוואנה, סראדו וביצות.
הפארק הוכרז ב-28 ביוני 1979 ונקרא תחילה ואנצ'אקה (Huanchaca), אך בהמשך שונה שמו, והוא נקרא על שם המדען שחקר אותו. בשנת 2000 הכריז אונסק"ו על הפארק כאתר מורשת עולמית.
בניגוד לאזורים דומים בבוליביה, אזור הפארק כמעט לא מיושב - בפארק ובאזורים הסמוכים לו מתגוררים פחות מ-30 תושבים, ולפיכך, אין הוא נפגע מחקלאות. עם זאת, סובל הפארק מדיג ומציד מצדו הברזילאי של הגבול, שבהיעדר פיקוח על הגבולות גולש לעיתים גם לשטחו הוא. פחות מאלף תיירים פוקדים מדי שנה את הפארק, וזאת בשל מיקומו המבודד - נדרשים שני ימי נסיעה מהעיר הגדולה הקרובה, סנטה קרוס. יחד עם זאת, מכיל הפארק תשתית לביקורי תיירים וחוקרים.
פלורה ופאונה
לפי ההערכות, בשטח הפארק כ-4,000 מיני צמחים, ובהם 110 מיני סחלבים, וכן ברומליות, פסיפלורות, לופיים ודקליים. 2,700 מינים כבר נסקרו ובהם 26 מינים שלא היו ידועים קודם לכן.
הפארק מאכלס כ-130 מיני יונקים, ובהם כלבי נהרות, דולפיני נהרות, טפירים, קופי עכביש, שאגנים, ארמדילים, דובי נמלים, זאבי רעמה ויגוארים.
בנוסף, יש בפארק כ-620 מיני עופות (ובהם 9 מיני ארות), המהווים כ-20% ממיני העופות בדרום אמריקה, וכן כ-70 מיני זוחלים, ובהם הקיימן השחור. כן יש בפארק כ-350 מיני חרקים וכ-250 מיני דגים.
אורתוגרפיה
אוֹרְתּוֹגְרַפְיָה (מיוונית, אורתו – "נכון" (ορθο), גרפוֹס – "שכותב" (γραφος)) היא מערכת הסימנים והכללים המשמשים לייצוג גרפי של שפה. האורתוגרפיה כוללת הן את הסימנים הגרפיים המשמשים לכתיבה (אותיות, לוגוגרמות, סימנים דיאקריטיים, סימני פיסוק, וכו'), והן את החוקים המתארים כיצד יש להשתמש בהם, כולל חוקי כתיב ופיסוק.
בחלק מהשפות מתייחסת המילה אורתוגרפיה לחוקי הכתיב בלבד. יש להבדיל בין אורתוגרפיה לטיפוגרפיה (אמנות סידור הדף המודפס והספר).
אורתוגרפיה של שפה כוללת גם את הכתב – האורתוגרפיה העברית היא אלפביתית, פונמית ומורפמית. דוגמאות לחוקים אורתוגרפיים הם חוקי הכתיב החסר והמלא.
באנגלית יש 26 אותיות המייצגות עיצורים ותנועות, אך אין סימני הטעמה. לעומת זאת כל אות אנגלית יכולה לייצג צלילים שונים וכל צליל (פונמה) יכול להיכתב במגוון אותיות. בנוסף, קיימים צירופי אותיות הנקראים דיגרפים כגון th, המייצגים צליל אחד. שפות שונות המשתמשות באלפבית הלטיני משתמשות בחוקים אורתוגרפיים שונים.
האורתוגרפיה היפנית נחשבת לאחת המסובכות בעולם. היא משלבת אלפי סימנים לוגוגרפיים (במקור סיניים) הנקראים "קאנג'י" ומייצגים מורפמות, עם מאה אותיות נוספות הנקראות "קאנה" (שכוללות את מערכי האותיות היראגאנה, קאטאקאנה, ומאניוגאנה ומייצגות הברות) וכן עם אותיות לטיניות הנקראות רומאג'י. כל המילים בשפה היפנית יכולות להיכתב בכל אחת מהשיטות היראגאנה, קאטאקאנה ורומאג'י ורובן גם בסימני קאנג'י. הבחירה באיזה כתב להשתמש מתבצעת לרוב על פי סטנדרטים נהוגים, קלות הקריאה ובחירה סגנונית. קיים ויכוח אם האורתוגרפיה הסינית היא לוגוגרפית או אידאוגרפית.
קווין ג'טר
קווין ויין ג'טר (באנגלית - Kevin Wayne Jeter; נולד ב-26 במרץ 1950) הוא סופר מדע בדיוני אמריקאי, הידוע בסגנון הכתיבה שלו, בנושאים האפלים ובדמויות הלא סימפתיות, ובזה שטבע את המונח סטימפאנק.
קורות חיים
ק.ו. ג'טר נולד בשנת 1950 בלוס אנג'לס. למד במכללה של אוניברסיטת מדינת קליפורניה, סיים עם תואר בוגר בסוציולוגיה. תואר שני למד באוניברסיטת סן פרנסיסקו. מלבד הקריירה של סופר, הוא עסק בייעוץ, כתב תסריטים, השתתף במחקרים סוציולוגיים העוסקים בהתפשטות HIV, שירת כקצין שחרור מוקדם וכסוהר בכלא נוער.
בזמן לימודיו באוניברסיטת מדינת קליפורניה, פולרטון, ג'טר הכיר את טים פאוורס וג'יימס בליילוק, ודרכם גם את פיליפ ק. דיק, אשר השפיע על התפתחות הכתיבה שלו. חלק ניכר ביצירות של ג'טר מתמקדות בטבע הסובייקטיבי של המציאות, באופן שדומה לספרי דיק.
בשנת 1972 ג'טר כתב את ספרו הראשון "דר' אדר", אשר הניח את יסודות הז'אנר סייברפאנק. למרות התמיכה של פיליפ דיק, למעלה מעשר שנים הוא לא הצליח להוציאו לאור. ספרו הראשון שפורסם הוא "מחפש האור", 1975, אחר כך פורסמו "ארץ הנהון", 1976, "הלילה של מורלוק", 1979, הספר הבולט הראשון בסגנון סטימפאנק, והאכלן הנשמות, 1983. בהמשך כתב קווין הרבה רומנים עבור הסדרות מסע בין כוכבים, מלחמת הכוכבים, אומה זרה והמשך לסרט בלייד ראנר של רידלי סקוט.
ישראל נג'ארה
רבי ישראל נג'ארה (דמשק, 1555 – עזה, 1628) רב, פרשן ומשורר. מגדולי המשוררים והפייטנים העבריים בכל הזמנים. רב היישוב היהודי בעזה.
קורות חייו
בעקבות מגפה בה שכל את בתו ואשתו, חזר רבי ישראל נג'ארה בשנת 1576 לדמשק והתחתן בשנית. מנישואים אלה נולדו לו שלושה ילדים. לאחר תקופה בדמשק עבר לעזה, שם שימש כפוסק. בנו, הרב משה נג'ארה, שימש כרבה הראשי של עזה אחריו. בהיותו בעזה היה מורה של אבטליון. נפטר ב־1628 בעזה, ונקבר בבית העלמין היהודי בעיר.
במספר ערים בישראל ישנם רחובות הנושאים את שמו, וביניהן ירושלים, תל אביב, חולון, רעננה ורחובות.
פיוטיו
הרב ישראל נג'ארה התפרסם בעיקר כמשורר ופייטן, וליצירתו השפעה ניכרת בקהילות יהודיות מארצות הבלקן, רוב ארצות העולם המוסלמי ואף הודו. בפיוטיו ניכרת ההשפעה של שירת ספרד, הן במשקל ובצורה הקפדניים, והן בנושאי השירה. בין פיוטיו המפורסמים: "יַעֲרַת דְּבַשׁ", "יָה רִבּוֹן עָלַם", "יוֹדוּךָ רַעְיוֹנַי", "יָעְלָה בּוֹאִי לְגַנִּי", "יְדִידִי רוֹעִי מְקִימִי, "יה קבל שיח דל", "יַעְלָם שָׁבַנִי" ורבים נוספים.
בשירתו היה שילוב נדיר בין קדושה, קבלה וחולין. מבחינה מוזיקלית, חולל ר' ישראל מהפכה של ממש בכך שהתאים מנגינות עממיות אל שירת הקודש, ובכך גרם לבני הקהילה, שהכירו את השירים העממיים, להחליף את הטקסט המקורי בטקסט עברי, המכוון כלפי שמים. "רכבות" אלו של מוזיקה עממית הובילו קרונות רבים של שירת קודש ופיוטים לרחבי העולם, מאז ועד היום. נג'ארה נהג לציין את המקאם של הלחן המתלווה לכל שיר, וייתכן כי היה המשורר העברי הראשון לעשות זאת.
את פיוטו "יונתי זיו יפעתך", יוצאי קהילות הודו נוהגים לשיר כשיר חופה, אותו החתן מדקלם אל מול הכלה המתקרבת לחופה עד סוף השיר, בעיקר בקרב קהילת בני ישראל.
התנגדות
בעקבות כתיבת השיר "כתובת ישראל" (הפותח במילים "ירד דודי לגנו"), המנוסח ככתובה בין ישראל לה' בעת מתן תורה, ביקר אותו רבי מנחם די לונזאנו, בן דורו של נג'ארה, וכתב כי "התיר עצמו לומר לה' יתברך כל מה שהנואפים אומרים זה לזה" (מתוך ספרו "שתי ידות", דף קמ"ב). בנוסף קבל על כך שנג'ארה משתמש בסגנון ובמשקל הערביים, הזרים לרוח ישראל. מחקריו של החוקר יוסף יהלום מאששים את הטענה כי רבים משיריו של נג'ארה מתחילים באופן המזכיר שירי עגבים מוכרים של התקופה.
בחלקו השני של ספר החזיונות, יומנו האישי, לכאורה, של המקובל רבי חיים ויטאל תלמיד האר"י, ישנה ביקורת חריפה על אישיותו של ר' ישראל המובאים בשם אישה שנכנס בה דיבוק. רבי חיים ויטאל אמנם כותב שהוא מסופק אם הדברים אמת, אך לדבריו ר' ישראל הודה לו על חטא אחר שעבר, כאשר בליל שבת (כלומר שר שירי קודש בגילוי ראש). עם זאת, רבי חיים יוסף דוד אזולאי (החיד"א), בחיבורו "שם הגדולים", שיבח את שירת רבי ישראל נג'ארה וכתב שאומרים בשם האר"י שדבריו חשובים בשמים. הוא הזכיר את ההתנגדות לסגנון שירתו אך התעלם מדברי הביקורת שבספר החזיונות, על אף שהכיר את הספר. גם החוקר מרדכי מרגליות ב"אנציקלופדיה לתולדות גדולי ישראל" התייחס לדברי ספר החזיונות בביטול, וכתב כי "הדברים הנאמרים במהדורות שלפנינו אינם מחוורים". דבריו של רח"ו צונזרו ברוב מהדורות הספר, ונדפסו רק לאחרונה במהדורה שנערכה בידי אהרון זאב אשכולי בהוצאת מוסד הרב קוק. וכן במהדורת יד בן צבי, על פי כתב יד של הספר. חוקר הספרות הרב ראובן מרגליות טען במכתב למרטין בובר כי מדובר בזיוף שאינו מפרי עטו של רבי חיים ויטאל. הוא מחה בפני הוצאת מוסד הרב קוק עד שהסירה את הספר מהמדפים. ההתנגדות לר' ישראל לא הכתה גלים בציבור הרחב, וכבר בימיו הוא הפך למשורר אהוב ומקובל. גם בעל החתם סופר, שנהג שלא לשיר את שירי ר' ישראל, משנשאל על הטעם העדיף להתחיל לשיר אותם מלספר את הבקורת שעליו.
אליזבת לייל
אליזבת' דין לייל (באנגלית: Elizabeth Dean Lail; נולדה ב-25 במרץ 1992) היא שחקנית אמריקאית. מוכרת בעיקר בשל תפקידיה כנסיכה אנה מארנדל בסדרת הדרמה והפנטזיה "עד עצם היום הזה" וכגווינביר בק בסדרת המסתורין "את".
ביוגרפיה
לייל נולדה במחוז ויליאמסון, טקסס, הצעירה מבין שתי בנותיהם של קיי לורין (לבית סורט) ודין פרנקלין לייל. היא גדלה בעיר אשבורו, קרוליינה הצפונית. בחודש מאי 2014 סיימה את לימודיה עם תואר ראשון בבית הספר לאמנויות של אוניברסיטת צפון קרולינה (UNCSA) בווינסטון סיילם.
קריירה
בשנת 2014 עברה לניו יורק כדי לקדם את קריירה המשחק שלה, ולאחר ששיחקה במספר סרטי סטודנטים התקבלה לתפקיד אנה מארנדל בעונתה הרביעית של סדרת הדרמה והפנטזיה "עד עצם היום הזה" ברשת ABC.
בשנת 2016 לוהקה לתפקיד הראשי בסדרת האימה "Dead Of Summer" ברשת Freeform לצדה של אליזבת מיטשל, בתפקיד איימי יוז, מדריכה במחנה.
ב-2017 שיחקה בפרק מתוך עונה 4 של הסדרה "הרשימה השחורה" ברשת NBC, וב-2018 התארחה בפרק מתוך העונה ה-2 של הסדרה "הטובות לקרב" ברשת CBS All Access.
בשנת 2018 לוהקה לתפקיד הנשי הראשי של גווינבר בק בסדרת המתח "You" של רשתות Lifetime ונטפליקס. לייל הייתה מועמדת לפרס סאטורן בקטגוריית "השחקנית הטובה ביותר בהפקה של שירות הזרמת תוכן" על תפקידה בסדרה.
בשנת 2019 שיחקה את התפקיד הראשי בסרט האימה העל-טבעי "אפליקציה סוף", לצדו של השחקן פיטר פצ'ינלי. בשנת 2020 לוהקה לייל לתפקיד לולה מורגן בסדרה "אחת שיודעת" ברשת HBO Max, שמבוססת על סדרת ספרים באותו השם מאת ססילי פון זיאגסר ומהווה המשך לאירועי "אחת שיודעת", ששודרה לראשונה בשנת 2007.
פנתר ריו
פנתר ריו (באנגלית: Panther Rio) היא מכונית סלון, 4 דלתות, אשר יוצרה על ידי יצרנית מכוניות הספורט והפאר הבריטית Panther Westwinds בין השנים 1975–1977.
סך הכול יוצרו 38 יחידות.
Parler
Parler (מהמילה הצרפתית "לדבר") היא רשת חברתית אמריקאית, שהוקמה באוגוסט 2018 על ידי ג'ון מייץ ונחשבת כחלופה לטוויטר ופייסבוק. הרשת משווקת את עצמה כרשת הבנויה על בסיס של כבוד לפרטיות, חופש ביטוי ומדיניות ארגונית אתית ושקופה.
קהילת Parler בנויה ממגוון רחב של אנשים מהימין הפוליטי, שמתנגדים לצנזורה הקיימת לטענתם ברשתות חברתיות אחרות כגון טוויטר.
היסטוריה
Parler הוקמה באוגוסט 2018 על ידי ג'ון מייץ, בוגר אוניברסיטת דנוור. בסיס המשתמשים ברשת בשנה שלאחר הקמתה היו תומכי נשיא ארצות הברית דונלד טראמפ ומשתמשים מערב הסעודית. מדצמבר 2018 עד 2019 גבר השימוש בשירות, לאחר שאישים שמרנים בולטים, ביניהם בראד פרסקייל, הסנטור מייק לי, הפעילה קנדיס אוונס, ומשתמשים אחרים שנחסמו ברשתות אחרות, נרשמו לשירות ופרסמו את הרשת בפלטפורמות אחרות. במאי 2019 עמד מספר המשתמשים הרשומים על כ-100,000. ביוני 2019 נוספו כ-200,000 משתמשים חדשים, רובם סעודים, בעקבות טענות שטוויטר מצנזרת משתמשים שמביעים תמיכה במשפחת המלוכה הסעודית.
בסוף יוני 2020, לאחר שסימנה טוויטר מספר ציוצים של טראמפ כמפירים את תנאי השימוש, המליצו על הרשת מספר משתמשי טוויטר הקשורים לקמפיין הבחירות של טראמפ. בעקבות זאת, הוכפל מספר המשתמשים ברשת ממיליון לשני מיליון משתמשים בתוך שבוע אחד. לדברי המנכ"ל ג'ון מייץ השירות עדיין לא היה רווחי. בתחילת יולי עמד מספר המשתמשים על כ-2,700,000. לקראת הבחירות בארצות הברית ובתקופה שאחריהן טוויטר תייגה ציוצים רבים של טראמפ כלא אמינים, והרשת זכתה לגל נוסף של גידול במספר המשתמשים. באמצע דצמבר 2020 מנתה הרשת 12 מיליון משתמשים, ולקראת אמצע ינואר עמד מספר המשתמשים על 15 מיליון.
בנובמבר 2020 פורסם ב"וול סטריט ג'ורנל" שהחברה ממומנת על ידי רוברט מרסר, שהיה גם מהבעלים של קיימברידג' אנליטיקה, ועל ידי בתו רבקה.
ב-9 בינואר 2021 נחסם היישומון של החברה להורדה מחנות האפליקציות Google Play, ואפל הודיעה שתסיר את היישומון מ-App Store תוך 24 שעות. באותו יום בוצעו 210,000 הורדות של היישומון מ-App Store, לעומת 55,000 הורדות יום קודם לכן. יום למחרת הכריזה אמזון שתפסיק להעניק לחברה גישה לשירותי ה-Amazon Web Services שלה תוך 24 שעות ובתגובה לכך תבעה הרשת החברתית את אמזון. מנכ"ל החברה ג'ון מייץ הכריז שהשירות לא יהיה פעיל למשך לפחות שבוע בזמן שהחברה מכינה תשתיות חלופיות. ב-15 בינואר עלה האתר בגרסה סטטית ובו עדכונים מטעם צוות Parler. מייץ אמר שהוא סבור שהרשת תחזור לפעילות עד סוף ינואר. ב-29 בינואר 2021 פיטר הדירקטוריון של Parler את המנכ"ל ג'ון מייץ, ומינה את מארק מקלר למנכ"ל זמני. דן בונדיגו, אחד המשקיעים של החברה, טען שמייץ פוטר משום שניסה לקדם פיקוח על תכנים בפלטפורמה. ב-15 בפברואר 2021 עלה האתר מחדש בגרסתו המלאה.
ב-17 במאי 2021 הוחזר היישומון לחנות App Store, לאחר שהחברה יישמה אלגוריתם בינה מלאכותית שיזהה "תוכן שנאה" ויתייג אותו. הגרסה שעלתה לחנות App Store מונעת ממשתמשים לצפות בתכנים אלה, אף שהם עדיין זמינים למשתמשים באתר. ב-2 בספטמבר 2022 הוחזר היישומון לחנות Google Play, לאחר "שינויים", שלא פורטה מהותם, שנערכו ביישומון על מנת שיעמוד בכללי החנות.
ב-16 בספטמבר 2022 הכריזה החברה על רכישת חברת מחשוב הענן Dynascale ועל ארגון מחדש של החברה תחת תחת חברת אם בשם Parlement Technologies.
ב-17 באוקטובר 2022, כשבועיים לאחר שחשבונותיו של קניה וסט נחסמו ברשתות החברתיות פייסבוק, טוויטר ואינסטגרם, הודיעה חברת האם הטרייה Parlament Techonologies על מכירת הרשת החברתית לוסט, בעסקה שתושלם עד סוף שנת 2022.
תוכן
Parler מאפשרת למשתמשים לכתוב פוסטים, המכילים עד 1,000 תווים. משתמשים יכולים להצביע בעד (Upvote) פוסטים, לשתף אותם (Echo), להגיב להם ולצפות בסטטיסטיקות של הפוסט. כמו כן ניתן להצביע בעד או נגד תגובות ולהגיב להן. משתמשים יכולים לעקוב (Follow) אחרי משתמשים אחרים כדי לראות פוסטים שהעלו ב שלהם. משתמשים מאומתים יכולים לשלוח הודעות פרטיות למשתמשים אחרים.
על פי מדיניות חופש הביטוי של Parler, הרשת מתירה תכנים שייחשבו פוגעניים בפלטפורמות אחרות, אך אוסרת העלאת תכנים שמהווים עבירה על החוק, דיוג, דוקסינג, איומים באלימות או ספאם. מעבר להגבלות אלה, הרשת אינה מסירה פוסטים שהועלו על ידי המשתמשים ואינה מפעילה מערכת בדיקת עובדות, אך מאפשרת למשתמשים להגדיר את התוכן שיוצג להם כך שלא יכלול תכנים מסוגים מסוימים או פוסטים שמכילים מילות מפתח מסוימות. Parler פופולרית בקרב אנשים החוששים שייחסמו או יוגבלו ברשתות אחרות דוגמת טוויטר, Reddit ופייסבוק. אתר החדשות "הפורוורד" ציין את נוכחותו של תוכן אנטישמי ונאו-נאצי ברשת, ומספר עיתונים אחרים דיווחו על הסתה, תיאוריות קונספירציה, לאומנות לבנה ואף תמיכה בקו קלוקס קלאן. עם זאת, אתר החדשות "פורבס" טען שרוב אתרי החדשות מסקרים את Parler באופן לא אובייקטיבי. על אף הטענות שרוב התכנים באתר הם תכנים של ימין אלטרנטיבי, נאו-נאציזם, אנטי-פמיניזם וגזענות, לדברי המנכ"ל לשעבר ג'ון מייץ, הרשת כוללת גם אנשי שמאל וחברים בתנועת "חיי שחורים נחשבים". על פי אתר החדשות "ניוז בריק", ברשת חברים רבים שכלל לא עוסקים בפוליטיקה.
הטלה (מתמטיקה)
הטלה (באנגלית projection) באלגברה ליניארית היא העתקה ליניארית המפרקת וקטור לרכיביו ומחזירה רק את הרכיבים שלו שנמצאים בתת-מרחב ליניארי מסוים.
דוגמה
נסתכל בווקטור ב- אותו אפשר לרשום בצורה
הטלתו של הווקטור על תת-המרחב הנפרש על ידי הווקטור \hat{x} תחזיר. הפעלה נוספת של ההטלה לא תשנה את הווקטור שהתקבל:.
אם נרצה להטיל את v על תת-המרחב הנפרש בידי ציר ה-y וציר ה-z נקבל. הטלת הווקטור שהתקבל על ציר x תחזיר 0 שכן אין לו רכיב על ציר x.
הגדרה
יהי V מרחב וקטורי ותהי העתקה ליניארית. P תיקרא הטלה על תת-מרחב של V, אם P^2 = P. איבר באלגברה של ההעתקות הליניאריות מ-V לעצמו, המקיים P^2 = P נקרא איבר אידמפוטנטי (Idempotent).
באופן שקול, אם נחלק את V לסכום ישר של תת-מרחבים,, אזי לכל וקטור v \in V קיימים u \in U ו-w \in W כך שמתקיים v=u+w. נאמר שההעתקה הליניארית E: V \to V היא הטלה על W אם היא מקיימת E(v)=w.
ההגדרה תואמת את המשמעות האינטואיטיבית: הפעלת הטלה בפעם הראשונה מעבירה את כל המרחב לתת-מרחב, והפעלתה בפעם השנייה שומרת את התת-מרחב כפי שהוא ולא משנה דבר.
תכונות
מתקיים:
שימושים
בטורי פורייה מחשבים את מקדמי פורייה באמצעות הטלה אורתוגונלית של הפונקציה על איברי מערכת אורתונורמלית שלמה (במקרה הקלאסי של טור פורייה הטריגונומטרי: על סינוסים וקוסינוסים).
מדינת ג'בל א-דרוז
מדינת ג'בל א-דרוז או מדינת הר הדרוזים (בצרפתית: État de la Montagne Druze, בערבית: دولة جبل الدروز) הייתה מדינה דרוזית אוטונומית שהתקיימה במשך כ-15 שנים, תחת שלטון המנדט הצרפתי על סוריה בין השנים 1921 ל-1936. שמה של המדינה היה בתחילה מדינת א-סווידא על שם העיר הגדולה באזור – א-סווידא, אך הוא שונה לג'בל א-דרוז בשנת 1927.
ג'בל א-דרוז שכנה באזור ההררי שנקראה על שמו – הר הדרוזים, שהוא רמה געשית גבוהה בדרום מערב סוריה, על גבול ירדן, הכלול כיום במחוז (מחאפט'ה) א-סווידא. ב-1923 מנתה המדינה כ-50,000 תושבים.
רקע
בשנת 1916, במהלך מלחמת העולם הראשונה, חתמו בריטניה וצרפת על הסכם סייקס–פיקו, במטרה לחלק ביניהן את אזורי השליטה של שתי המעצמות בשטחי האימפריה העות'מאנית במזרח התיכון לאחר סיום המלחמה. על פי ההסכם אמורה הייתה צרפת לקבל שליטה על מה שלימים נודע כשטחי המנדט הצרפתי על סוריה (כיום בעיקר שטחי סוריה ולבנון), ובריטניה אמורה הייתה לקבל שליטה על יתרת שטחי האימפריה העות'מאנית במזרח התיכון. בפועל הוקמה בשטח מדינה סורית ב-1918, ובאופן רשמי נוסדה הממלכה הערבית של סוריה במרץ 1920, אך לאחר ועידת סן רמו, וקרב מייסלון, ביולי 1920, חדלה הממלכה הסורית מלהתקיים וצרפת השתלטה על השטח.
הצרפתים פעלו בשיטת הפרד ומשול, וחילקו את השטח שקיבלה לאחריותם לשש מדינות: לבנון, דמשק, חלב, מדינת העלווים, סנג'ק אלכסנדרטה, ומדינת ג'בל א-דרוז שבהר הדרוזים. כל מדינה קיבלה סמכויות מסוימות, וכך נפרם החיבור בין חלקי המדינה הסורית בת השנתיים. המהלך התקבל בברכה על ידי המיעוטים, שמעמדם השתפר על ידי שיתוף פעולה עם הצרפתים, ובעיקר אצל המרונים בלבנון שנחשבו בני חסות של הצרפתים מבחינה תרבותית, כלכלית ופוליטית.
מדינת הר הדרוזים
במרץ 1921 נחתם הסכם בין הקולונל קטרו, בשם צרפת, מטעם אנרי גורו ורובר דה-קה, לבין ראשי המשפחות הפיאודליות הדרוזיות, על קיום אוטונומי נפרד ל"הר הדרוזים" תחת שלטון המנדט.
היחסים בין המנדט הצרפתי לעדה הדרוזית היו בתחילה טובים. הצרפתים הכירו בהנהגתה של משפחת אל-אטרש, המשפחה החזקה בעדה, והציבו את סלים אל-אטרש כמושל הר הדרוזים. ב-1923 חדל אל-אטרש לכהן כמושל מסיבות בריאותיות, ומשלא נמצא מחליף מוסכם הוצב מושל צרפתי בשם קרבייה, שלא כיבד את השמרנות הקיצונית של העדה. קרבייה עסק ברפורמות מרחיקות לכת שהיוו מכה קשה לאליטה הדרוזית המסורתית. בפברואר 1925 יצאה משלחת של נציגי העדה לביירות להיוועד עם הנציב, אך במקום להיפגש עמו הם נכלאו – וכתוצאה החליט סולטאן אל-אטרש, מנהיג הפלג האנטי צרפתי של המשפחה, להתכונן למרד ואף זכה לתמיכה רחבה בקרב הדרוזים. המרד הדרוזי החל בקיץ 1925, התרחב גם לאזורים אחרים בסוריה, ודוכא עד 1927.
בהסכם העצמאות הצרפתי-סורי מ-1936 בוטל מעמדה של ג'בל א-דרוז והיא הפכה לחלק מסוריה.
ב-1944 בוטלה האוטונומיה הנפרדת של הר הדרוזים.
תוכניתו של יגאל אלון לחידוש מדינת הדרוזים
בעת מלחמת ששת הימים הגה יגאל אלון, משרי הממשלה הבכירים באותה עת, תוכנית להפרדת הר הדרוזים מסוריה והקמת מדינה דרוזית עצמאית שתהווה חיץ בינה לבין ירדן. על פי המסופר בראיונות מוקלטים שערך, דיבר עם מנהיגים כדיין, רבין ואשכול "להתקרב עד לג'בל א-דרוז", אך ללא הועיל.
צ'נטו
צ'נטו (באיטלקית: Cento) היא עיר וקומונה בנפת פרארה, כמו גם, חלק מאזור אמיליה רומאניה בצפון איטליה. באיטלקית המשמעות של המילה צ'נטו היא "100".
היסטוריה
השם צ'נטו מתייחס לקנטוריון של עמק הפו. הצמיחה של צ'נטו מגודלה המקורי ככפר דייגים קטן בביצות להיווסדה כעיר חקלאית התרחשה במספר המאות הראשונות בתחילת האלף השני. הבישוף של בולוניה ואב המנזר של נונאנטולה הקימו את הפרטיצ'יפניה אגרריה, מוסד אשר חילק אדמות מחדש כל 20 שנה בין היורשים הזכרים שהיוו את הליבה הראשונית של הקהילה בצ'נטו של המאה ה-12. בשנת 1502 האפיפיור אלכסנדר השישי לקח אותה משליטת הבישוף של בולוניה ועשה אותה לחלק מהנדוניה של הבת שלו, לוקרציה בורג'ה, שהתארסה לדוכס אלפונסו אני ד'אסטה ולאחר מכן הוחזרה למדינת האפיפיור בשנת 1598.
תרבות
צ'נטו היא עיר הקרנבל של אירופה אשר תאום לקרנבל של ריו.
מושל דלאוור
מושל דלאוור (באנגלית: Governor of Delaware, עד 1792 נקרא "נשיא דלאוור", באנגלית: President of Delaware) הוא ראש הרשות המבצעת, המושל והמפקד העליון של הכוחות הצבאיים של מדינת דלאוור שבארצות הברית. המושל אחראי על אכיפת חוקי המדינה, ובידיו הסמכות לאשר את החוקים שחוקקו על ידי בית המחוקקים של המדינה או להטיל עליהם וטו, לכנס את בית המחוקקים, ולהעניק חנינות, למעט במקרים של הדחה, ואך ורק בהמלצת מועצת החנינות של המדינה.
מושל דלאוור הנוכחי הוא ג'ון קרני הדמוקרט, שהושבע לתפקידו ב-17 בינואר 2017.
היסטוריה
מושבת דלאוור התקיימה כמושבה של ממלכת בריטניה הגדולה עד 1776, נוהלה על ידי המושלים הקולוניאליים של הפרובינציה של פנסילבניה, ונקראה "מחוזות השפלה של דלאוור" (Lower Counties on Delaware).
ב-1776, זמן קצר לאחר שדלאוור ושאר שלוש עשרה המושבות הכריזה על עצמאותן מבריטניה, כוננה המדינה את החוקה הראשונה שלה. בחוקה זו נוצרה משרת נשיא דלאוור, שנבחר על ידי בית המחוקקים לתקופת כהונה של שלוש שנים.
בחוקה שכוננה ב-1792 שונה שם התפקיד ל"מושל דלאוור", ומועד תחילת תקופת כהונתו נקבע ליום שלישי השלישי של חודש ינואר שלאחר הבחירות, והיא הוגבלה כך שהמושלים יכלו לכהן בתפקידם במשך שלוש שנים בלבד מתוך שש שנים. בחוקת 1831 הוארכה כהונת המושל לארבע שנים, אך המושלים הוגבלו לתקופת כהונה אחת בלבד. החוקה הנוכחית, שהתקבלה ב-1897 מתירה למושלים לכהן שתי תקופות כהונה.
בחוקת 1776 נקבע שבמקרה שמשרת הנשיא מתפנה, הופך יושב ראש בית המחוקקים לסגן המושל. חוקת 1792 קבעה שיושב ראש הסנאט מקבל על עצמו את התפקיד במקרה של התפנות משרת המושל. חוקת 1897 יצרה את משרת סגן המושל, שאליו מועברות סמכויות המושל במקרה של התפנות משרתו. הבחירות למשרות המושל וסגנו נערכות באותו מועד, אך לא באותו פתק הצבעה.
מאק הארל
מאק הארל (באנגלית: Mack Kendree Harrell, Jr.; 8 באוקטובר 1909 סלסט, טקסס – 29 בינואר 1960 דאלאס, טקסס) היה זמר בריטון אופראי וקונצרטי אמריקאי, שנחשב לאחד מגדולי זמרי הליד ילידי אמריקה בדורו.
ילדות ונעורים
הארל נולד בסלסט, טקסס, לאסברי מאק קנדרי ומולי הארל. הוא היה הצעיר בארבעה ילדים, שני אחים ואחות. הוא גדל ולמד בגרינוויל, טקסס. החל בגיל 10 למד נגינה בכינור והמשיך בכך 12 שנים.
לימודים
הארל למד כינור באוניברסיטת אוקלהומה סיטי. בהמשך זכה במלגה ללימודים במכון קרטיס למוזיקה בפילדלפיה, שם למד כינור אצל עמנואל צטלין. הוא הכיר את אשתו, הכנרת מרג'ורי פולטון, כשהיו שניהם סטודנטים במכון קרטיס. שם גם התגלתה איכות קול הבס שלו, והוא עבר מקרטיס לבית הספר ג'וליארד ללמוד זמרה אצל אנה א. שון-רנה (1942-1864), שהייתה תלמידה של פולין גארסיה-ויארדו ומנואל גארסיה. הארל סבר, שניסיונו בלימודי מוזיקה ככנר עשה אותו לזמר טוב מכפי שהיה עשוי להיות בלעדיהם.
ב-1939 התפרסם ספרו של הארל, "שעת הקודש של השירה: אוסף של שירי קודש לקול סולו המתאימים לטקסי התפילה של מדע הנצרות", בהוצאת המוזיקה קרל פישר.
קריירה מקצועית
הארל הופיע לראשונה בבית העירייה של ניו יורק בשירת רסיטל של אריות אופראיות ולידר בשנת 1938. באותה שנה זכה בתחרות "אודיציה לאר" של מטרופוליטן אופרה (שקדמה לאודיציות המועצה הלאומית), זכייה שבעקבותיה הציע לו הטנור אדוארד ג'ונסון חוזה עם הלהקה. הופעת הבכורה המקצועית של הארל באופרה הייתה המטרופוליטן ב-16 בדצמבר 1939 בתפקיד "בּיטֶרוֹֹלְף" בטנהויזר של ריכרד וגנר. הוא שר עם להקת המטרופוליטן אופרה מדי שנה עד 1948, וחזר לעונות 1950-1949, 1954-1952 ו-1958-1957. בין התפקידים הרבים שמילא במטרופוליטן "אמפורטאס" בפרסיפל של וגנר, "ברון דופול" בלה טרוויאטה של ורדי, "קפטן בלסטרוד" ב"פיטר גריימס" של בריטן, "דנקאירו" בכרמן, "דודון" ב"תרנגול הזהב" של רימסקי-קורסקוב, "פיורלו" בהספר מסביליה של רוסיני, "פרדריק" ב"לאקמה" מאת דליב, "הראלד" בלוהנגרין, "קותנר" בהמייסטרזינגר מנירנברג, "לינדורף" בסיפורי הופמן של אופנבך, "מאזטו" בדון ג'ובאני, "פאפאגנו" בחליל הקסם, "פטר" בהנזל וגרטל של אנגלברט הומפרדינק, "שצ'לקאלוב" בבוריס גודונוב של מוסורגסקי ו"וולפראם" בטנהויזר, בין השאר.